Document ID: 32012R0238

KOMISSION TÄYTÄNTÖÖNPANOASETUS (EU) N:o 238/2012,
annettu 19 päivänä maaliskuuta 2012,
nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin [Sel de Guérande / Fleur de sel de Guérande (SMM)]
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon maataloustuotteiden ja elintarvikkeiden maantieteellisten merkintöjen ja alkuperänimitysten suojasta 20 päivänä maaliskuuta 2006 annetun neuvoston asetuksen (EY) N:o 510/2006 (1) ja erityisesti sen 7 artiklan 4 kohdan ensimmäisen alakohdan,
sekä katsoo seuraavaa:
(1)
Ranskan hakemus nimityksen ”Sel de Guérande / Fleur de sel de Guérande” (SMM) rekisteröimiseksi julkaistiin Euroopan unionin virallisessa lehdessä (2) asetuksen (EY) N:o 510/2006 6 artiklan 2 kohdan ensimmäisen alakohdan mukaisesti.
(2)
Koska komissiolle ei ole toimitettu vastaväitteitä asetuksen (EY) N:o 510/2006 7 artiklan mukaisesti, nimitys olisi rekisteröitävä.
(3)
Asetuksen (EY) N:o 510/2006 13 artiklan 3 kohdan toisen alakohdan mukaisesti siirtymäkausi voidaan vahvistaa myös siihen jäsenvaltioon tai kolmanteen maahan sijoittautuneille yrityksille, jossa maantieteellinen alue sijaitsee, edellyttäen, että asianomaiset yritykset ovat laillisesti pitäneet kyseisiä tuotteita kaupan käyttäen kyseisiä nimiä jatkuvasti vähintään viiden vuoden ajan ennen mainitun asetuksen 6 artiklan 2 kohdassa tarkoitettua julkaisupäivää ja että asia on käsitelty mainitun asetuksen 5 artiklan 5 kohdassa tarkoitetussa kansallisessa vastaväitemenettelyssä.
(4)
Ranskan tasavallan viranomaiset vahvistivat komissiolle 22 päivänä helmikuuta 2011 vastaanotetulla kirjeellä, että Ranskan tasavallan alueelle sijoittautuneet yritykset, joiden luettelo on tämän asetuksen liitteessä II, täyttivät asetuksen (EY) N:o 510/2006 13 artiklan 3 kohdan toisessa alakohdassa säädetyt edellytykset.
(5)
Kyseiset yritykset voivat näin ollen käyttää rekisteröityä nimitystä ”Sel de Guérande/Fleur de sel de Guérande” (SMM) viiden vuoden siirtymäaikana tämän asetuksen voimaantulosta alkaen,
ON HYVÄKSYNYT TÄMÄN ASETUKSEN:
1 artikla
Rekisteröidään tämän asetuksen liitteessä I oleva nimitys.
Yritykset, joiden luettelo on tämän asetuksen liitteessä II, voivat kuitenkin käyttää mainittua nimitystä viiden vuoden ajan tämän asetuksen voimaantulopäivästä alkaen.
2 artikla
Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 19 päivänä maaliskuuta 2012.

Labels: 3
18
14